**SLOVENCI POD ITALIJANSKIM FAŠIZMOM (U 99-100)**

**Rapalska pogodba** je leta 1920 določila, da bo ozemlje Primorske postalo del Kraljevine Italije. Po prihodu Mussolinija na oblast leta 1922 se je pritisk na Slovence stopnjeval. Začelo se je obdobje italijanizacije ter fašističnega nasilja.

1. **Kako se je kazal fašizem na Primorskem**

Preberi besedilo v učbeniku str. 100 in dopolni spodnje pojme tako, da bodo govorili o vplivu fašizma na primorske Slovence:

Narodni dom:

Slovenščina, slovenska krajevna in lastna imena ter priimki:

Slovenska društva, časopisi, knjige:

Slovenska posest:

Izseljevanje:

1. Fašistični pritisk se je najprej usmeril na izobražence, učitelje, sodnike, uradnike… Ti so izgubili delo ali bili premeščeni na delo na jugu Italije. Preberi besedilo v oranžnem okvirju učbenik str. 100 (»550 slovenskih in hrvaških...«)

**Pomisli in zapiši**, zakaj so bili prve žrtve fašističnega pritiska **izobraženci**.

Mnogo izobražencev se je zato izselilo v Kraljevino Jugoslavijo ali v Argentino. Ostali pa so duhovniki, ki so med Slovenci krepili narodno zavest.

1. **Kaplan Martin Čedermac**

Slovenski primorski pisatelj France Bevk je v svojem literarnem delu spregovoril o slovenskem duhovniku iz Beneške Slovenije, ki se v obdobju med 1. in 2. svetovno vojno upira italijanskemu fašističnemu nasilju. V spodnjem odlomku nagovori vernike, potem ko je Italijanska oblast prepovedala rabo slovenščine v cerkvah**.**

<https://www.youtube.com/watch?v=TmactcgpED8> (od 6:12 min do 10:00 min)

K čemu je kaplan Martin Čedermac nagovarjal vernike v cerkvi?

1. Nasilje nad Slovenci je pripeljalo do odpora. Nastale so **ilegalne odporniške skupine**, ki so na nasilje tudi same odgovarjale z nasiljem: Borba in TIGR.
2. Pojasni kratico TIGR.
3. Kaj so počeli tigrovci?
4. Kaj so želeli doseči?

Italija je zajetim upornikom sodila na dveh **tržaških procesih**.

1. **Šola pod fašizmom (**<https://4d.rtvslo.si/arhiv/dokumentarni-filmi-in-oddaje-izobrazevalni-program/36008868>) dolžina **50 min**

Oglej si dokumentarec ter po lastni presoji opiši pouk v italijanskih šolah na Primorskem.